description: Дъмпингът от Китай и цените на енергията остават проблеми на европейско ниво

title: Над 2.5 млрд. евро са инвестирани в металургията за 15 години

maintext:
Заради увеличения внос от Китай европейските производители на стомана имат все по-малък дял на собствения си пазар, каза генералният директор на Eurofer Аксел Егерт (в средата)
© АНЕЛИЯ НИКОЛОВА
Благодарение на вложенията енергийното потребление в сектора е намалено с 30%, разработени са нови продукти с по-висока добавена стойност и подобрено качество.
Антон Петров, председател на Българската асоциация на металургичната индустрия
, добави Петров. В същото време България не е изолирана от проблемите на европейската металургия, която остава под натиска на нечестната търговия от трети страни и нарастващите цени на енергията, стана ясно по време на форума.
Инвестиции
Секторът в числа
- Близо 200 компании работят в сектора
- 12 хил. души са пряко заети
- 10-12% е делът на металуригята в промишленото производство
- 13-16% е делът на металургията в общия износ на стоки
- 3.6-4 млрд. евро е годишната продукция в сектора
- 80% от продукцията се изнася
Българската металургия е в период на възраждане. Тя има силно бъдеще и е основата за устойчивото развитие на икономиката. Това каза председателят на Българската асоциация на металургичната индустрия (БАМИ) Антон Петров по време на провеждащата се в София Международна конференция по металургия и материали, която се организира от Химикотехнологичния и металургичен университет. За последните 15 години в металургията в страната са инвестирани над 2.5 млрд. евро, което направи сектора висококонкурентенПовече от 2.5 млрд. евро са инвестирани в българските металургични предприятия между 2000 и 2015 г. "Това са много смели инвестиции, които не спряха дори по време на кризата", посочи Петров. Благодарение на вложенията енергийното потребление в сектора е намалено с 30%, разработени са нови продукти с по-висока добавена стойност и подобрено качество.Най-големи инвестиции са направени в предприятието за производство на мед "Аурубис България" в Пирдоп - 600 млн. евро. Трицифрени суми в милиони са вложени също в Комбината за цветни метали (КЦМ) в Пловдив (300 млн. евро), "Стомана индъстри" в Перник (220 млн. евро) и производителя на медни продукти "София мед" (180 млн. евро). Значителни средства са инвестирали и заводът за алуминиеви продукти "Алкомет" в Шумен (80 млн. евро), производителят на алуминиеви профили "Етем България" (40 млн. евро) и стоманодобивният завод "Промет стийл" край Бургас (30 млн. евро).Нечестните конкурентни практики на трети страни, особено на Китай, и нарастващите цени на енергията и разходите за опазване на околната среда са сред основните проблеми пред стоманодобива в Европа, коментира генералният директор на Eurofer (Европейската организация на производителите на стомана) Аксел Егерт. По думите му заради кризата в стоманодобива в Европа са били набелязани 37 мерки, но засега те не решават основните проблеми.В момента в световен мащаб има свръхкапацитет в стоманодобива, като Китай има съществен принос за това. За последните 15 години се отчита безпрецедентно нарастване на производството – от 1.1 млрд. тона през 2000 г. до 2.3 млрд. тона миналата година. Три четвърти от увеличението (900 млн. тона) се дължат на Китай, което има огромен ефект върху отворен пазар като европейския, подчерта Егерт. По думите му днес Китай произвежда около 50% от стоманата в света, докато преди 15 години делът му е бил 15%.В резултат от правителствената подкрепа за сектора и свръхкапацитета в Китай вносът на стомана за последните три години е нараснал повече от два пъти (от 3.3 млн. тона през 2013 г. до 7.3 млн. тона през 2015 г.), а цените на вноса само през миналата година са намалели с 41.5%. "Това има сериозен ефект върху европейските производители, чиито цени рязко спаднаха", каза Егерт.В същото време търсенето на стомана в Европа расте – от 116 млн. тона през 2008 г. до 145 млн. тона през миналата година. Това увеличение обаче подхранва вноса, докато делът на европейското производство за задоволяване на търсенето намалява, т.е. все по-малко участваме на собствения си пазар, коментира Егерт.


title: Графика на деня: Русия е страната с най-големи икономически неравенства в света

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 36 // 10.09.2016 Прочетете Капитал Daily Брой 173 // 13.09.2016 Прочетете Капитал Light Брой 36 // 10.09.2016 Прочетете

fasttext_language: bg


description: Активът в топ центъра на София е оценен на 4 млн. лв. и според продавача го чака реконструкция

title: "Гранд хотел България" е купен от вносителя на Lavazza Мирослав Печев

maintext:
1
2 От над 10 години в "Гранд хотел България" хотелската част не работи.
© ЮЛИЯ ЛАЗАРОВА
1
2 Купувачът вече има участие в столичен хотел - "Парк-хотел Витоша" в Студентски град.
© ЦВЕТЕЛИНА НИКОЛАЕВА
От "Би Ти девелопмент сървисиз" бяха обяснили за "Капитал" през пролетта, че продават хотела, за да концентрират усилията и инвестициите си върху останалите активи (комплекс "Гранд хотел Варна" ще бъде обновен в следващите 3 години, а инвестициите ще са около 50 млн. евро).
От купувача не коментираха сделката пред "Капитал". За бъдещите намерения може да се съди от информацията от продавача: "Към момента новият собственик прави предварителни проучвания и архитектурен проект няма. Инвестиционните му намерения са в посока реконструкция на сградата със запазване на фасадата и развитие като хотел", казва Нели Сандалска от туристическия холдинг.
Преди девет години от "Балкантурист" имаха намерение
с 82 млн. лв. да реконструират хотела, който е паметник на културата, като го надградят. Тогава заради слаба комуникация обществото твърдо застана срещу проекта и той не се случи. Заради липсата на ремонт той не функционира като хотел от над 10 години.
При апорт от лятото хотелът е оценен на 4 млн. лв. Става въпрос за сграда от 9 нива, включително подземни, с площ 9561 кв.м. Хотелските етажи са пет със 79 стаи и шест апартамента, разположени на 3588 кв.м.
Промяната в собствеността идва след над 16 гдини. владеене на хотела. През 2000 г. дъщерната фирма на "Мултигруп" "Комерс тръст" приватизира срещу 5.21 млн. лв. 53% от капитала на "Сердиком" - дружеството, което стопанисваше хотел "Сердика" (препродаден после няколко пъти, сега там се строи Hyatt от компания на Валентин Златев) и 50% участие в "Гранд хотел България". Приватизационният фонд от групата на Илия Павлов "Ем Джи елит холдинг" вече беше придобил 22% от "Сердиком" в първата вълна на масовата приватизация.
Това ще е вторият хотел в столицата, в който Печев има участие - през дружеството му "Мирад" от 2005 г. той оперира и разположения в Студентски град четиризвезден "Парк-хотел Витоша". През миналата година хотелът има приходи от 4.1 млн. лв. и печалба от 192 хил. лв. При основаването на компанията Печев е мажоритарен собственик в "Мирад" с 51%, а останалите държат от американската компания "Еуроуейс травъл". В момента "Еуроуейс" е мажоритарен собственик. В съседство завършва и строителството на жилищна част на комплекса.
Печев като цяло присъства на светски събития на брандовете си и не изглежда свързан с политическите партии. Последното публично събитие, в което участва, е тенис турнирът за ВИП личности, в който Печев и партньорът му губят битката за купата от премиера Бойко Борисов. През миналата година Печев става съдружник с бившия земеделски министър от ДПС Мехмед Дикме, но компанията не е развивала дейност.
Пореден хотел в София сменя собственика си. От август дружество на вносителя на Lavazza Мирослав Печев е придобило един от най-централните и стари хотели на столицата - "Гранд хотел България". И този път, както предишните препродажби на столични обекти като Hilton, Radisson, "Родина", "Даун таун" и т.н., купувачът е български бизнесмен.Продавач на актива, някога част от портфейла на "Мултигруп" на Илия Павлов, сега са дружества на наследниците му и мениджмънта, излъчен от група инвеститори, сред които Бояна Попова. Това е вторият хотел, с който групата се разделя това лято - другият беше морският "Парадайз бийч" на Свети Влас, който беше купен от общинския съветник в Несебър Венелин Ташев.От продавача потвърдиха смяната на собствеността. Тя се вижда и от документи в Търговския регистър. Дружеството на Печев "Софсток инвест" е придобило 100% от две фирми - "Гранд хотел България" и "Гранд хотел България 2016". Преди това акционери в първата компания са били Пи Еф Ейч Си - Вадуц (86%), и "Зайтгаст" - САЩ, а втората е изцяло дъщерна и в нея през юли са апортирани сградата и земята. Цената не се вижда в документите."При избора на купувач за нас беше ключово да се запазят модернистичната фасада, популярната кафе-сладкарница, ресторантът с овалното стълбище, червеният салон и конферентните зали. Инвеститорът ще направи всичко необходимо да запази "легендата" около сградата – една от главните причини да прояви интерес към нея", допълва Сандалска.Оценителите смятат, че като актив сградата и теренът струват 6 млн. лв. Основанието за ниската стойност е, че хотелът е построен през 1937 г. и е почти напълно амортизиран. После те поглеждат колко бизнес генерира. И тъй като хотелската част на комплекса не се експлоатира повече от 10 години, оттам се стига до символични приходи от заведения и наеми. Според оценителите те са 240 хил. лв. годишно, от които печалба от почти 200 хил. лв. При търсена възвращаемост от 11 години оценителите стигат до числото 1.45 млн. лв. за ресторантската част през модела на приходната стойност. После усредняват двете суми за сградата. Земята пък е оценена на 1.4 млн. лв. и така се стига до крайна сума от 5.12 млн. лв.Компанията на Мирослав Печев "Софсток" е основана през 1991 г. и е изключителен вносител на италианското кафе Lavazza, ромовете Bacardi, чайовете Twinings, минералната вода Evian, както и на водките "Руский стандарт" и "Зельоная марка". "Софсток" представлява общо 27 бранда в сегментите на кафето, кафе-машините, чай, алкохол и бързооборотни стоки. В момента основният бизнес се осъществява през дружеството "Софсток лтд", което има приходи от 61 млн. лв. през 2015 г. и печалба от 7.7 млн. лв.През 2015 г. дружеството - купувач на "Гранд хотел България", "Софсток инвест" има 3.23 млн. лв. приходи от участия в предприятия от групата, но не се посочва кои са те.


description: Българският стартъп за видеозаснемане на мачове по минифутбол иска да излезе на пет европейски пазара

title: Създателите на Join the Players ще търсят 1 млн. евро капитал

maintext:
За създателите на Join The Players Антон Ценов (вляво) и Николай Андонов това е трети съвместен стартъп проект
© ГЕОРГИ КОЖУХАРОВ
60 млн.
души в Европа играят минифутбол.
Ако скоро сте играли минифутбол в зала и ви е било предложено после да гледате селекция на най-добрите си моменти и най-елегантни голове, то вероятно е станало благодарение на системата Join The Players . Тя е разработка на четирима млади българи, които до момента са привлекли 300 хил. евро с проекта си, а скоро ще търсят още по-голямо финансиране от инвеститори, за да излязат и на международната сцена."По данни на Европейската минифутбол федерация само в Европа има около 60 млн. души, които играят минифутбол", описва нагледно потенциалната целева група за продукта си Николай Антонов, който е един от създателите. Системата Join The Players е насочена напълно към играчите и потребителите, но моделът на младата компания е ориентиран по-скоро към бизнес клиенти."Непрофесионалният спорт още не се е дигитализирал адекватно, особено тези спортове, в които са включени повече хора", категоричен е Николай Андонов. Именно там и другите тримата съоснователи на "Джойн дъ плейърс" - Антон Ценов, Диян Неделчев и Георги Арабаджиев, виждат своята потенциална бизнес ниша. Концентрират се върху минифутбола заради популярността му. "Забелязахме, че аматьорският спорт винаги следва професионалния и с намаляването на цените на много технологии като чипове и камери много услуги стават достъпни и за непрофесионалния спорт, дори се появяват такива, които ги няма за професионалния", казва Ценов.Така през лятото на 2013 г. е регистрирано дружеството "Джойн дъ плейърс", което започва да разработва едноименната платформа. Идеята е чрез няколко Full HD камери да се записват непрофесионални футболни срещи в спортни клубове. Автоматизирана видеосистема работи благодарение на алгоритъм, който анализира играта и разпознава ключовите моменти в мачовете по минифутбол и генерира видеорепортажи. "Точно в този алгоритъм е и иновацията ни, иначе другото е просто много устойчива хардуерна система", обяснява Андонов. Репортажите после са достъпни онлайн и играчите могат да ги гледат, в момента се работи и по мобилно приложение."Всичко е направено за хората, които играят. Всичко, което правим, е с една цел - да даде на играчите по-силно преживяване. Вярваме, че на този пазар в момента не се предлагат достатъчно услуги", смятат от компанията.Въпреки че на пръв поглед Join The Players изглежда като насочена към потребителите платформа за забавление, всъщност бизнес моделът е насочен към други клиенти - спортните центрове. Системата вече е инсталирана в шест клуба за минифутбол в София, като десетчленният екип използва българския пазар по-скоро като тестови. Отначало услугата им се предлага като опция и допълнение към наемането на терен за минифутбол - модел, който, както се оказва, не работи съвсем. Затова "Джойн дъ плейърс" сменят тактиката, като сега предлагат услугата си директно на спортния център, където после тя се продава в пакет.На този етап обаче България не е приоритетен пазар за стартъпа, а причината е размерът му. "Продуктът ни се разработва по-скоро за Европа", категоричен е Ценов. В момента тече и инсталирането на системата в седем центъра в Гърция, допълва той. Следващата стъпка в развитието на компанията са други външни пазари, а поставената цел е да бъдат привлечени като клиенти 40 спортни центра в рамките на следващите четири месеца. Набелязаните нови дестинации са Германия, Полша, Португалия, Испания и Чехия.За да навлязат там обаче, от "Джойн дъ плейърс" имат нужда от свеж капитал. Такъв ще търсят още в началото на следващата година. Сумата, която стартъпът ще се опита да набере, е над 1 млн. евро и ще бъде използвана основно за маркетинг. "Искаме да има участие и на български инвеститори, но приоритетът ни е върху чуждите", обясняват от екипа. Всъщност това няма да е първото външно финансиране за младата компания. Още в началото бизнесът й получава признание от инвестиционния фонд Eleven. Цялата инвестиция, потекла към "Джойн дъ плейърс" е в размер на 300 хил. евро, като 200 хил. от тях идват на няколко транша от Eleven, а останалите са от частни инвеститори.


description: Декларациите ще се подават само онлайн, държавата се опитва да насърчи безкасовите плащания, митниците ще имат още правомощия

title: Какви са данъчните промени за 2017 г.

maintext:
След като бъде въведено онлайн декларирането, ще отпаднат отстъпките, които в момента по закон могат да ползват фирмите и физическите лица за това.
© ЦВЕТЕЛИНА БЕЛУТОВА
Затягане на митническия контрол
От ведомството на Владислав Горанов предлагат при ревизии и проверки на фирми митниците да могат да претърсват и изземват по реда на НПК. В мотивите е записано, че такива правомощия реално митничарите прилагат и в момента, когато разследват дадено акцизно престъпление. За тези правомощия от ведомството настояваха отдавна, но винаги влизаха в сблъсък с МВР.
С друга промяна се предлага корабите и транспортните средства, които превозват горива, да подават непрекъснато данни към доставчик на GPS услуги. При нарушение сертификатът за одобрен съд за транспортиране се отнема. "На практика контролните органи установяват случаи, при които водачите на транспортните средства умишлено прекъсват захранването на GPS устройството, за да не бъде проследено движението на акцизните стоки до мястото на реалното им потребление ", се посочва в мотивите. От финансовото ведомство допълват, че п о този начин ще се ограничат възможностите за фиктивни доставки на енергийни продукти, които към този момент не могат да бъдат предотвратени своевременно.
Онлайн декларации
С промените се предлага данъчните декларации и за бизнеса, и за физическите лица да се подават само онлайн. За фирмите задължението влиза в сила за доходи, които подлежат на деклариране от 2017 г. по Закона за корпоративното подоходно облагане (ЗКПО). Изискването е това да става задължително с електронен подпис. В мотивите е посочено, че така по-лесно ще се извършва проверка на подадените данни, а дължимият данък ще се изчислява още докато се попълва електронният документ.
Аналогично е предложението и за физически лица – задължените да подават данъчна декларация ще трябва да направят това само по електронен път за доходите, които са получили през 2017 г. Тоест първата година, в която декларациите ще са само онлайн, ще е 2018 г. За физическите лица няма да се изисква електронен подпис, а персонален идентификационен код (ПИК). Той се издава от данъчните и е безплатен, като подаването на декларации с него през страницата на НАП е възможно и в момента.
След като бъде въведено онлайн декларирането, ще отпаднат отстъпките, които в момента по закон могат да ползват фирмите и физическите лица за това.
Само онлайн ще се подават и декларациите от фирми или физически лица, които изплащат доходи, различни от трудови на други физически лица. Промяната влиза в сила още от следващата година и ще важи за суми, изплатени през тази година.
Облекчение за плащания с карти
От догодина физическите лица ще могат да ползват данъчно облекчение, ако плащат своите покупки с карта. Условието е поне 80% от доходите им ( които също трябва са получени само по банков път ) да са използвани за разходи, платени по банков път. Данъчното облекчение ще е 1% от дължимия за годината данък върху общата годишна данъчна основа, но не повече от 500 лв.
Една стара идея на финансовото ведомство – плащания в брой да се ограничат до 5 хил. лв., отново излиза на дневен ред. В момента ограничението е до 10 хил. лв.
Поправка на грешки
Компаниите вече ще могат да реагират сами, ако намерят счетоводна или друга грешка в документите, които подават пред данъчните. В момента при откриването на подобни пропуски по ЗКПО фирмите са длъжни да уведомят НАП, която трябва да реагира в 30-дневен срок и да коригира финансовия резултат на предприятието и да преизчисли дължимия корпоративен данък. Сега се предлага фирмите сами да правят това, като подадат нова декларация с коректните данни до 30 септември. Предложението за промяна на механизма за корекции е само за грешки, които фирмите са забелязали, след като са подали данъчни декларация за съответната предходна година. За неточности от по-стари периоди ще се прилага сегашното правило – компанията да уведоми писмено НАП и да чака реакция.
По подобен начин се предлага и физическите лица да могат да правят еднократна корекция на годишната си данъчна декларация след 30 април. Срокът отново е 30 септември на същата година, в която е подаден документът. ДДС за имот, ползван и като служебен
Досега хората, които купуваха имот през фирма и го ползваха за лични цели, можеха да си приспаднат целия начислен ДДС. Сега, аналогично на данък уикенд, ще може да се възстанови платеният ДДС само пропорционално на степента на използване на имота за икономическа дейност. Срокът за коригиране на приспаданията на ДДС кредита за недвижимостите се запазва на 20 години, за останалите активи ще е 5 години.
Данък при апорт на акции
Извършването на непарични вноски в търговски дружества може да се облагат с данък при определени условия . Промяната е записана в проектопромените в Закона за данъците върху доходите на физическите лица. В момента при извършването на непарични вноски в търговски дружества данък не се дължи. Това става само при продажба или замяна на придобитите акции и дялове. "Практиката показва, че сега действащият ред на облагане създава възможности за отклонение от данъчно облагане чре з а портиране на дяловете/акциите, които са придобити чрез непарична вноска. По този начин се избягва плащането на данък за положителната разлика между документално доказаната цена на придобиване на имуществото, което първоначално е било предмет на непарична вноска, и размера на непаричната вноска, вписан в устава на дружеството, съгласно оценката на вещите лица", твърдят от Министерството на финансите. Повече информация за мултинационалните компании
От следващата година НАП ще обменя информация с останалите данъчни администрации в ЕС за мултинационалните групи. Едната група данни ще са за сключени споразумения за трансферни цени и обвързващи становища. С промени в Данъчноосигурителния процесуален кодекс се предлага от следващата година да се прилага директива 2015/2376/EU от 8 декември 2015 г. Идеята е, ако някоя държава се счита ощетена от избрания от групата начин на данъчно облагане, друга страна да може да повдигне въпроса и да предприеме съответните мерки.
Кого ще засегне
Още преди време от "PwC България" коментираха за "Капитал", че в България от тази мярка биха били засегнати основно чуждестранни групи, които действат в страната чрез техни местни дружества търговци или производствени звена, при положение че чуждестранната централа или друг център в групата в чужбина е сключил споразумение за трансферни цени с чуждестранна данъчна администрация и това споразумение влияе върху ценовите нива на групата в България. "При получаване на съответните споразумения за трансферни цени нашата данъчна администрация би могла да прецени доколко приетият начин на данъчно облагане в чужбина е приемлив за страната ни или България следва да претендира да обложи по-голяма част от груповите приходи ", е мнението на Орлин Хаджийски , съдружник "Данъци" в "PwC България".
Задължителен обмен
Друга промяна в тази посока е въвеждането на задължителен обмен между данъчните администрации в ЕС на отчети по държави (country-by-country reports - CbC отчети) за мултинационални групи, които оперират в рамките на няколко страни в ЕС . Това изискване се въвежда с директива 2016/881 на Съвета на ЕС от 25 май 2016 г. В мотивите към проекта за промени на ДОПК е записано, че подобна информация ще са задължени да подават само групи, които имат общи консолидирани приходи в размер над 1.466 млрд. лв. за данъчната година, предхождаща отчетната данъчна година, както е отразено в нейните консолидирани финансови отчети. Предоставянето на информацията ще се извършва в 15-месечен срок, считано от края на данъчната година на групата, за която се отнася отчетът по държави.
Отчети пред българската приходна администрация ще подава крайното предприятие майка на групата, когато то е местно лице за данъчни цели на България. В този случай отчет по държави се подава, когато общите консолидирани приходи на групата са в размер над 100 млн. лв. за данъчната година, предхождаща отчетната данъчна година, както е отразено в нейните консолидирани финансови отчети.
Когато крайното предприятие майка не е местно лице за данъчни цели на България, отчет по държави се подава от заместващо предприятие майка или съставно предприятие на групата, което отговаря на определени условия. В този случай отчет по държави се подава, когато общите консолидирани приходи на групата са в размер над 1.466 млрд. лв.
"Идеята е приходните агенции в ЕС по-лесно да идентифицират дали международните групи плащат данъци там, където са съсредоточени основните им дейности (например хора, производствени мощности и други), или използват техники за насочване на печалби в юрисдикции, в които нямат значителни операции, но пък са с ниски данъци", допълва Орлин Хаджийски. Досега хората, които купуваха имот през фирма и го ползваха за лични цели, можеха да си приспаднат целия начислен ДДС. Сега, аналогично на данък уикенд, ще може да се възстанови платеният ДДС само пропорционално на степента на използване на имота заСрокът за коригиране на приспаданията на ДДС кредита засе запазва на 20 години, за останалите активи5 години.Извършването на непарични вноски в търговски дружестваВ момента при извършването на непарични вноски в търговски дружества данъкпри продажба или замяна на придобитите акции и дялове. "Практиката показва, че сега действащият ред на облагане създава възможности за отклонение от данъчно облагане чрепортиране на дяловете/акциите, които са придобити чрез непарична вноска. По този начин се избягва плащането на данък за положителната разлика между документално доказаната цена на придобиване на имуществото, което първоначално е било предмет на непарична вноска, и размера на непаричната вноска, вписан в устава на дружеството, съгласно оценката на вещите лица", твърдят от Министерството на финансите. От догодина физическите лица ще могат да ползват данъчно облекчение, ако плащат своите покупки с карта. Условието е поне 80% от доходитекоито също трябва са полученипо банков пътда са използваниплатени по банков път. Данъчното облекчениеот дължимия за годината данък върху общата годишна данъчна основа, но не повече от 500 лв.Една стара идея на финансовото ведомство – плащания в брой да се ограничат до 5 хил. лв., отново излиза на дневен ред. В момента ограничението е до 10 хил. лв.
Още преди няколко седмици управляващите дадоха заявка, че през следващата година няма да има промени в основните данъчни ставки. Ако се съди по предложенията на Министерството на финансите за промени в ресорните закони – обещанието е спазено. С текстовете обаче се правят куп други изменения – с част от тях се цели ограничаване на данъчните измами, с друга се прецизират формулировки от минали години. Има и трети поправки в посока опит за изсветляване на икономиката. Проектопредложенията са публикувани на сайта на финансовото министерство, като се запазва практиката от минали години всички промени да се правят с преходни и заключителни разпоредби на един закон – в случая Закона за акцизите и данъчните складове.


description: Ръководител на HR екипа в Experian

title: Лекторите на HR Innovation Forum 2016: Добромира Манасиева

maintext:
© Капитал
Добромира Манасиева има над 15 години опит в сферата на човешките ресурси, десет от които на управленски позиции в компании от технологичния сектор. Тя е част от екипа на компанията за разработка на аналитични решения и инструменти Experian от началото на годината.Преди това е работила като директор "Човешки ресурси" в БТК, където е управлявала процеси, свързани с организационната трансформация, разпознаваемостта на компанията като добър работодател, привличането на талантливи професионалисти и т.н. Има магистърска степен по "Икономика на човешките ресурси" от Университета за национално и световно стопанство и MBA по "Международен мениджмънт" от University of London.Добромира Манасиева ще участва в дискусионния панел "Как да привличаме, ангажираме и задържаме IT кадрите" в рамките на HR Innovation Forum. Интервю с нея по темата можете да прочетете тук Годишната конференция на "Капитал" и "Кариери" HR Innovation Forum: People ще се проведе на 20 октомври. Повече за програмата на конференцията и лекторите можете да научите на capital.bg/hrforum , на karieri.bg или във Facebook страницата на събитието . Официален хаштаг #HRif.


description: Коментаторите са единодушни: това е неофициалният кандидат на ДПС

title: Мнения Daily - Новата роля на Орешарски

maintext:
Кандидатът: Няма нищо задкулисно
Пламен Орешарски, бивш премиер на коалицията между БСП и ДПС пред 2013-2014 г., пред бTV
Протестите (продължили няколко месеца след като Орешарски предложи на парламента Делян Пеевски за шеф на ДАНС през юни 2013 г. - бел. ред.) бяха за времето си, времето беше такова*. Аз в някаква степен ги разбирам, сега времената обаче са други. Политическите лидери бяха в основата на въпроса #Кой. Именно за това сега се кандидатирам за независим, за да избегна зависимостите. Вече веднъж направих грешка и многократно я споменавах. Човек трябва да се учи от грешките си. Дал съм си дума, че вече няма да бъда зависим. Няма нищо задкулисно.
В целия си професионален живот съм работил в изпълнителната власт - човек е част от някаква структура. И винаги съм се отнасял с респект към президентската институция. Аз виждам в следващите години изключително важна функция на президентската институция за запазване и съхранение на държавността Тя може да има огромна роля, ако човек е независим и може да обединява, а не да разделя. Никой не стои зад мен. Смятате че аз не мога да вземам самостоятелно решение ли? Няма нищо задкулисно.
* "Такова беше времето" е крилата фраза от началото на прехода - така покойният ген. Добри Джуров, министър на народната отбрана в продължение на 38 години до 1990 г. обясни собствената си отговорност за участието на България в съветската окупация на бившата Чехословакия през 1968 г.


description: Субсидиите за доказване на концепция ще се отпускат само за нови идеи по съществуващи проекти

title: Изследователи ще получат общо 20 млн. евро по "Хоризонт 2020"

maintext:
Всеки отделен проект може да получи до 150 хил. евро и трябва да се изпълни за година и половина
© ROBERT PRATTA
Първият от трите крайни срока за подаване на предложения е 19 януари.
Финансиране
Общо 20 млн. евро ще бъдат отпуснати по програмата за иновации на Европейската комисия "Хоризонт 2020" за изследователи. Средствата са по линия на Европейския съвет за научни изследвания (ЕСНИ) и се предоставят за доказване на концепция. Субсидии ще могат да получат само предложения, които доразвиват идеи, възникнали в процеса на изпълнение на други проекти по ЕСНИ. Целта е да се осигурят средства за допълнителни дейности, които не се покриват от първоначалния грант, но могат да доведат до разработването на нови приложения. Всеки отделен проект може да получи до 150 хил. евро и трябва да бъде изпълнен в рамките на година и половина. Самата процедура ще бъде открита на 5 октомври и ще има три крайни срока за подаване на предложения, първият от които е 19 януари. Субсидиите ще бъдат отпуснати през 2017 г. и в началото на 2018 г.Целта на процедурата е да се осигурят средства за допълнителни дейности, с които да се докаже иновационният потенциал на идеи, възникнали по финансирани от ЕСНИ проекти. Причината е, че много често т.нар. изследвания на границата на познанието водят до неочаквани и нови възможности за търговски и обществени приложения. С предлаганите сега субсидии ще може да се финансират дейности, които не са попаднали в обхвата на вече предоставени от ЕСНИ грантове за такива изследвания. Затова субсидии за доказване на концепцията ще могат да получат само главни изследователи, чиито предложения се базират основно на изследванията им по проекти, финансирани от ЕСНИ. Тези проекти трябва или да са в процес на изпълнение, или да са били приключени не по-късно от 1 януари 2016 г.Предложенията ще се събират на три кръга, като крайните срокове за подаване са 19 януари, 25 април и 5 септември 2017 г. Оценката на предложенията ще се извършва на един етап и ще се прави от независими експерти. Те ще работят дистанционно, но при необходимост ще могат да се събират за обсъждане.Грантовете се отпускат във връзка със съществуващи проекти по ЕСНИ, които вече са минали оценка. Предложения за доказване на концепцията сега ще се оценяват по иновационен потенциал, въздействие, качество и ефективност на изпълнението им. Оценката се очаква да отнеме около два месеца. Договорите за първия етап на финансиране ще бъдат подписани на 1 юли догодина. За следващите два кръга срокът е 28 октомври 2017 г. и 8 март 2018 г.Общият бюджет по процедурата е 20 млн. евро и ще бъде разделен приблизително на три равни части за всеки от трите кръга на подаване на предложения. Максималният размер на всяка отделна субсидия е 150 хил. евро, което означава, че ще бъдат отпуснати приблизително 130 гранта. Субсидиите ще се предоставят за срок от 18 месеца, въпреки че принципно се очаква, че изпълнението на проектите за доказване на концепция отнемат около година. Идеята е да се даде по-дълъг срок за подготовка на изследователите. По тази причина допълнително удължаване на срока на проекта ще се допуска само по изключение. Със субсидиите ще се покриват до 100% от одобрените преки разходи по проектите.Отново по линия на ЕСНИ преди два месеца беше обявена процедура и за млади изследователи, които сега стартират свой собствен независим изследователски екип или програма. Общият бюджет по тази процедура е 605 млн. евро, а единичната субсидия е до 1.5 млн. евро (плюс 500 хил. евро за еднократни разходи за кандидати, които трябва да се преместят в друга страна). Предложения по нея се приемат до 18 октомври.


description: Впуснали сте се в погрешна битка, допълва финансовият министър на Холандия

title: Плащайте си честно данъците, призова Дейселблум

maintext:
Холандия обжалва решението на ЕК да накара Starbucks да плати до 30 млн. евро на холандските данъчни, тъй като правителството се опасява за модела на ниски ставки, с който привлича големи чуждестранни инвеститори.
© Carlos Barria
Международните компании трябва да се въздържат от практики за избягване плащането на данъци и да си плащат това, което се полага. Това заяви в събота ръководителят на групата на финансовите министри от еврозоната Йерун Дейселблум. "Посланието ми към тези компании е, че са се впуснали с погрешната битка. Трябва да се промените. Времената се променят", цитира думите му Reuters при пристигането за срещата в Братислава с колегите му от всички 28 държави в ЕС."Трябва да си плащате порядъчно данъците. Част от тях в САЩ, друга част - в Европа. Така че се гответе за това", добави холандският финансов министър. Страната му обжалва решението на еврокомисията да накара Starbucks да плати до 30 млн. евро на холандските данъчни, тъй като правителството се опасява за модела на ниски ставки, с който привлича големи чуждестранни инвеститори. Дейселблум призова още САЩ да въведат ред в данъчния си режим, ако искат да спре налагането на тежки глоби в Европа за американски компании. "Трябва да накарате компаниите си да плащат справедливи данъци у вас, в САЩ, и това до голяма степен ще оправи проблема. Не мога да обясня на моите съграждани защо трябва да си плащат данъците, а големите корпорации да се измъкват", заяви той пред CNBC.В следващите седмици еврокомисарят Пиер Московиси ще представи плановете за обща данъчна база за мултинационалните корпорации, опериращи в ЕС. Така по думите му ще се запази правото всяка държава да определя каква данъчна политика да води чрез различни ставки.На срещата в Братислава бе представен план за сътрудничество между страните в ЕС, което да осигури на бизнеса повече данъчна сигурност и предвидимост.


description: Изпълнителният директор на United Partners пред "Капитал Daily"

title: Мария Гергова: Малките агенции трябва да повярват, че за тях има бизнес и в чужбина

maintext:
"Трябва да заинтригуваш и привлечеш с идеята правилните хора, за което е необходимо и сериозно проучване."
© Цветелина Белутова
сме кандидатствали
Агенцията United Partners беше наградена в категорията най-добра международна кампания на агенция в конкурса Golden World Awards с жури, съставено от членовете на Международната асоциация на PR специалистите (IPRA). Наградата беше спечелена за проекта в областта на енергийната ефективност и устойчивата околна среда EEMUSIC (Energy Efficient Music Culture), осъществен както на територията на България, така и на повечето европейски държави, сред които Франция, Германия, Великобритания, Полша и др. Проектът EEMUSIC има за цел да покаже на организаторите на фестивали и музикални събития как музикалната индустрия може да използва различни инструменти, за да измерва въглеродния диоксид, който оставя и да предприеме мерки за намаляване на вредните емисии. Мария Гергова, изпълнителен директор на United Partners, разказа за изпълнението на кампанията и ползите от международното признание от Golden World Awards.Започнахме проекта EEMUSIC (Energy Efficient Music Culture) преди три години и се появи в резултат на дългогодишната ни музикална конференция SEEME (South East European Music Even), която организираме от любов към музиката. Събираме на едно място хора от музикалната индустрия и от маркетинга. Засягаме теми като как музиката може да подпомогне на брандовете или как с развитието на новите канали като YouTube, Spotify и др. се променят начините, по които хората консумират съдържание.Благодарение на музикалната конференция през годините успях да създам международни приятелства и партньорства с хора, с които споделям сходни цели и идеи. Така се случи и при започването на проекта EEMUSIC. На една от конференциите бях решила задължително да обсъдим темата за музиката и екологията. С един от лекторите, който работи върху зелени проекти в Берлин, взаимно се вдъхновихме да работим по проект, свързан с музиката и опазването на околната среда. Той инициира да кандидатстваме към агенцията Intelligent Energy, към Европейския съюз. Никой не ни е възложил проекта, ние сами си го измислихме. Кандидатствахме и получихме финансиране за изпълнението му.Идеята зад проекта беше много интересна, а именно как да направим музикалната индустрия енергийно ефективна. Целта беше музикални фестивали и клубове да се преобразуват така, че хем да спестят енергия, хем да има по-малко негативно въздействие върху природата. Компания от Великобритания, която ни беше технологичен партньор по проекта, разработи платформа, в която фестивалите и клубовете попълват различни данни, свързани със събитията, които организират. С каква продължителност са, колко хора ги посещават, колко електричество се използва, колко артисти идват, откъде идват, как се придвижват и много други. Организаторите на фестивали например, които са периодични събития всяка година, могат да въведат в платформата събраните данни от предходните години и да вземат мерки за настоящата. Накрая в платформата автоматично се изчислява въглеродният диоксид, които се отделя, и се дават различни предложения как това количество да се намали. Имахме и консултанти по разходването на енергията в различните страни, които могат на място да помогнат с практически идеи как да се намалят емисиите на въглероден диоксид. От една страна, това е добре за природата, от друга, организаторите на музикални събития намаляват разходите си – всички печелят. Всички, които се включихме в проекта, споделяхме мнението, че музиката може силно да въздейства на хората. От друга страна, има много и сериозни екологични проблеми в световен план. Така решихме да използваме музиката, за да стигнем до много хора и да помогнем с решаването на проблем.Международният проект EEMUSIC е консорциум от седем държави. Ние бяхме PR и комуникационен партньор и изпълнявахме цялата комуникация на проекта за Европа. Общувахме с журналисти и блогъри от редица държави. Използвахме платени бази данни за достъп до контактите на международни медиии и блогъри, за да популяризираме проекта. Вече в комуникационната сфера не става въпрос само за това да познаваш няколко човека и да промотираш през тях проекта. Трябва да заинтригуваш и привлечеш с идеята правилните хора, за което е необходимо и сериозно проучване. В крайна сметка идеята е да има достатъчна гласност, за да могат повече хора да се включват към проекта. Управлявахме всички социални канали на кампанията. Събития и съдържанието в сайта на инициативата.В България извършихме т.нар. енергиен одит на софийския клуб Mixtape 5 в София. След него те направиха и необходимите промени за подобряване на използването на електроенергия. Искаме както в България, така и в Европа музикалните фестивали и клубове да станат посланици на идеята и проектът да бъде устойчив и дългосрочен и да се развива. Включиха се общо над 500 фестивали и клубове, така че резултатите бяха много добри.IPRA е международна PR асоциация. В конкурса им Golden World Awardsмного пъти с различни проекти. Не съм си и представяла, че един ден ще кандидатстваме в категорията международен PR проект, в която са и всички големи световни агенции. Често си мислиш, че си твърде малък, за да се пребориш с тях, с големите бюджети и кампании, които управляват. Проектът EEMUSIC беше голям опит за нас като агенция и ни даде много увереност, че можем да правим международни проекти.Церемонията по награждаването ще се проведе в началото на ноември. Най-хубавото за мен е, че ние като българска агенция направихме комуникация по проекта в общо 27 страни. Тази комуникация получава световна награда, нещо, което не се е случвало до момента. Радва ме фактът, че благодарение на този проект показахме, че можем да излезем извън границите на България. Надявам се това все по-често да се случва. Наградата ни показа, че можем да прескачаме граници и да учим много. Имахме редица предизвикателства по време на изпълнението на проекта. От една страна, за агенцията ни е много важно, че работим дългосрочно с клиенти и взаимно се вдъхновяваме. От друга обаче, е много важно, че и сами успяваме да си инициираме проекти и да ги реализираме.Сравнявайки кампании и проекти, определено виждам, че българските агенции имаме капацитет да работим по международни проекти. Просто трябва да повярваме в себе си и да не се ограничаваме в нашия малък пазар, за да можем да постигнем големи резултати.


description: Поредната идея за преминаване на Кресна пак сблъска еколози и строители, а време вече няма

title: Дефилето на мъртвите проекти

maintext:
Магистралата трябва да премине през или около дефилето на Струма най-късно до 2022 г.
© Мария Съботинова
Илюстрация Старият маршрут на тунела
Увеличаване Старият маршрут на тунела
Автор: Капитал [Капитал] Смаляванеа>
Илюстрация Новата идея за трасе
Увеличаване Новата идея за трасе
Автор: Капитал Смаляванеа>
Андрей Ковачев се занимава с дефилето на Кресна от 20 години. Опитва се да пресметне ефекта от пътя там върху животинските популации и екосистемата, която е уникална заради срещата на две климатични области - средиземноморската и умереноконтиненталната. Там за малко да остане завинаги миналата седмица, когато автомобил връхлита върху него и придружителя му, алпинистът и зоолог Боян Петров. Двамата извършват теренни проучвания дали е възможно да се направят проходи за животни под трасето. "Принципно трябваше две плочи да има там и това е", казва Петров, докато лежи във Военномедицинска академия в София. Оказва се, че двамата са имали доста късмет - нито един от тях не е влязъл под колата, нито е бил размазан върху бетонните плочи наблизо. Петров е доста тежко пострадал, но се надява да се възстанови скоро, а Ковачев е със счупена ръка и крак.Докато лежат в болничните си легла, има една тема, която ги разпалва, и това - разбираемо - е Кресна. Тя според тях няма да има техния късмет, защото увеличението на трафика и оставането на пътя към Гърция там водят до вероятно необратима екокатастрофа. "На някои видове популациите са паднали 10 - 15 пъти от 2005 г. насам", казва Ковачев. Боян Петров допълва, че ако се вземе за изходна година 2003, "наземната фауна просто се е стопила". И двамата са категорични, че основният трафик трябва да се махне оттам.Това обаче надали ще се случи. Тази седмица комитетът по наблюдение на оперативна програма "Транспорт" одобри предпроектното предложение за разделянето на две платна - едното ново, което да заобиколи от изток дефилето, а другото - стария път, и то ще бъде изпратено за оценка за въздействие (ОВОС). Така епичната битка за Кресна между институции, еколози и строители продължава."Ние още през 2002 г. изпратихме предложение за т.нар. Източен обход, който да заобикаля дефилето", казва Ковачев. Припомня, че след това местните жителите са поискали тунел, който според ОВОС-а е бил най-щадящ за околната среда и затова е залегнал в проекта. След като преди две години лобито на строителите в България провали точно преди започването му тунелния проект, драмата се проточи още, за да стигне до настоящия проект с по нещо за всички - път през склоновете на Пиринс 25 мостове и виадукти, 24 тунела и 3 пътни възела. Ковачев е съгласен с този проект, но казва, че това е само първи етап. "Вторият етап би бил цялото трасе да се изнесе там, включително другото платно." Само така, казва той, ОВОС-ът ще е спазил всички правила и ще покаже, че влиянието в дефилето е намалено, а директивите - изпълнени. "Те са длъжни да поискат в оценката да влезе и този проект".Министърът на регионалното развитие Лиляна Павлова не е съгласна. "Над 25 души се съгласиха на Комитета за наблюдение този проект (с едно платно горе и едно долу - бел. ред.) да бъде подаден за ОВОС другата седмица. Само двама бяха против. Аз съм много доволна, че и Петър Берон се съгласи с нашето мнение." Другият проект според нея няма да може да мине през оценката за въздействие и ще бъде едновременно много сложен за изпълнение, двойно по-скъп и по-тежък за природата.От Агенция "Пътна инфраструктура" също казват, че предварителният екологичен скрининг е показал, че вдигането на две платна ще засегне "значително приоритетни местообитания в района Кресна - Илинден, предмет на опазване на околната среда. Поради тази причина този проект няма да се разглежда в доклада по ОВОС и доклада за Оценка за съвместимост".Тук АПИ противоречат на Павлова, която мисли, че екоекспертите ще прегледат и този проект. "Кой вариант е най-добър за околната среда е предмет на процедурата по ОВОС, напредъка на която редовно представяме на ЕК и инициативата Джаспърс тъкмо за да сме сигурни, че ЕК ще бъде съгласна с развитието на проекта. Все пак предварителните изследвания на екологичните експерти показват, че вариант с две платна за движение на източния обход би довел до значителни въздействия върху приоритетни местообитания и видове", казва тя. Това е важен въпрос, по който няма яснота - миналият ОВОС показа тунела като най-ефективно решение и само наличието на други пречки би могло да оправдае преместването към друг вариант.Проектантите, които направиха предпроектното проучване - "Пътпроект 2000", също мислят, че ще е много трудно да се прокара целият път оттам. "С 80% ще се оскъпи проектът, ако стане двоен", казва Любен Симеонов, ръководител на компанията. По груби сметки според него единичният проект ще е около 800 млн. лв, а двойният - около 1,4 млрд. Това беше и сумата, спомената тази седмица от председателя на АПИ Лазар Лазаров, но специалисти от бранша коментираха пред "Капитал дейли", че тя звучи нереалистично висока. "Много е сложен за изпълнение, отидете и вижте на място", казва Симеонов. Той дава пример с най-високия нужен виадукт, който ще е 125 метра. Досегашният най-висок такъв е на Витиня и е 102 метра.Така към момента изглежда, че най-накрая се върви към някакво решение. Еколозите обаче твърдят, че то е половинчато: трафикът се е засилил в последните години и това допринася за унищожаването на екосистемата в Кресна. Според данни на АПИ спрямо 2005 г., когато среднодневната интензивност е била 8219 МПС, десет години по-късно тя се е вдигнала до 9454. Лиляна Павлова казва, че новото трасе ще извади половината трафик навън, което ще помогне. Но проблемът е, че със строежа на скоростен път очакваният трафик за 2030 г. се очаква да е 15600 МПС на ден, което ще унищожи всеки екологичен ефект от преместването на част от пътя. "Това е екопроект, не е транспортен проект", казва Ковачев убедено.Всъщност обаче фокусът е един и същ. МРРБ, АПИ и строителите искат да решат колкото се може по-бързо как да изглежда проектът, за да се почне строителство, да се облекчи трафикът и да намалеят жертвите. Еколозите също и не само заради катастрофата. Те нямат полза да бавят още започването, защото настоящата ситуация влияе пагубно на екосистемата в дефилето. Разликите са в подхода.Ковачев смята, че правителството не разбира, че ЕК се готви да глоби страната в края на проекта и да прибере обратно част от парите, защото не са изпълнени екодирективите. Затова иска да бъде обявен втори етап, независимо кога ще се случи, на който цялото трасе да излезе извън дефилето. "Ще направим агресивна кампания в Брюксел, с помощта на други организации, с която да накараме комисията да поеме своята отговорност за опазването на дефилето", казва съоснователят на партия "Зелените". Според него това значи ЕК да приеме да отпусне още пари.МРРБ и АПИ биха били доволни това да се случи, но не го виждат като реалистичен вариант. Въпреки това аварийните тръби на тунелите сега ще бъдат направени така, че да могат да поемат още трафик, ако се наложи - за всеки случай. Всички планове в Кресненското дефиле изглеждат предпоследни.


description: На новия пловдивски адрес за връзка с данъчните е регистрирана и друга компания, официално притежавана от депутата от ДПС

title: "Дореко комерс" премести кореспонденцията си в офис на фирма на Пеевски

maintext:
Делян Пеевски
© АНЕЛИЯ НИКОЛОВА
Свързваната с депутата от ДПС Делян Пеевски "Дореко комерс", която формално е собственост на офшорна фирма, е преместила адреса си за кореспонденция с данъчните в Пловдив. На същото място на ул. "Рогошко шосе" 1 се намира и друго дружество, официално притежавано от Пеевски. Става дума за "Десентиа България", контролирано от "НСН инвестмънт", което от своя преди два месеца премина под контрола на Intrust Limited от Обединените арабски емирства. Последната е официално декларирана от Пеевски като негова собственост, както беше и "НСН инвестмънт" преди сделката. Новата регистрация е част от формалните размествания в дружествата на Пеевски напоследък, но реална промяна в собствеността няма.В края на юни регистрираната на Британските Вирджински острови Doreco Limited, която се води собственик на "Дореко комерс", е решила да смени адреса на компанията за връзка с Националната агенция по приходите, въпреки че самото седалище на дружеството остава в София. Решението за това е вписано в Търговския регистър в средата на юли. Според данните комуникацията с данъчните вече се осъществява от ул. "Рогошко шосе" 1 в Пловдив, където е регистрирана и "Десентиа България". Доскоро компанията беше контролирана от "НСН инвестмънт", където Пеевски в крайна сметка се показа като собственик. Преди два месеца той "продаде" "НСН инвестмънт" на регистрираната в Обединените арабски емирства Intrust Limited, но последната също е декларирана като негова собственост. Макар че реални промени в контрола над предприятията няма, с новата регистрация на практика официално се признава връзката на Пеевски с офшорката Doreco и нейните фирми.Връзките на депутата от ДПС с част от компаниите досега бяха известни, но неофициални. "Дореко комерс" например е доставчик на производителя на цигарени опаковки "Юрий Гагарин" (също регистриран на ул. "Рогошко шосе" в Пловдив). През март тази година Пеевски прехвърли прекия си дял от 18% в "Юрий Гагарин" на "Дореко комерс". Компанията държи и 100% от "Принт трейдинг" - собственик на печатницата "ИПК Родина 1" до летище София, която Пеевски и майка му Ирена Кръстева построиха с над 80 млн. лв. кредити от КТБ. Наскоро "Дореко комерс" стана собственик на "Лодис инвест", което притежава две мандри и търговските марки Lacrima и Frezco, макар че собствеността на практика не се сменя.Под шапката на офшорната Doreco са също "Дореко принт инвестмънт" и "Дореко секюрити". Офшорката е собственик и на "Сода комюникейшънс" - рекламната агенция на "Булгартабак".


title: Дипломатически трус в Южна Америка след свалянето на Русеф

maintext: Отстраняването на Дилма Русеф от президентския пост в Бразилия веднага предизвика дипломатически проблеми с левите правителства в други южноамерикански страни. Венецуела, Еквадор и Боливия привикаха посланиците си в знак на протест срещу организирания според тях преврат срещу президента с български корени. Бразилия отговори със сходни действия, съобщи Reuters.Късно в сряда бразилският Сенат окончателно отне правомощията на Дилма Русеф заради нарушаване на бюджетните закони. Продължилата почти 9 месеца процедура доведе до дълбоко разделение и тежка политическа криза в страната след 13 години управление на Работническата партия. Вицепрезидентът и и.д. държавен глава Мишел Темер, обещаващ намаляване на рекордния бюджетен дефицит, ще изкара мандата ѝ до 2018 г.Сенаторите подкрепиха импийчмънта с 61 гласа "за" и 20 "против". В отделен вот Сенатът все пак реши да не отнема на Русеф правото да заема държавна длъжност през следващите 8 години. По закон президентът няма право след отстраняването му с импийчмънт да продължи да заема каквато и да е управленска позиция и да преподава в държавните университети.Дилма Русеф бе първата жена президент на Бразилия, отрича да има вина и нарича случващото се антиконституционен преврат. Според нея процесът имал за цел да защити интересите на икономическия елит и да сложи край на социалните програми, измъкнали милиони бразилци от бедността през последното десетилетие.Според опонентите й нейното отстраняване слага край на политическата криза и дава възможност за излизане от безпрецедентната икономическа рецесия и разплитане на корупционния скандал с държавния петролен гигант Petrobras. | КАПИТАЛ


description: Европейският съюз одобри формално молбата на Босна и Херцеговина за членство в съюза – стъпка напред в дългия процес, в края на който Сараево се...

title: ЕС одобри формално молбата на Босна и Херцеговина за членство

maintext: Европейският съюз одобри формално молбата на Босна и Херцеговина за членство в съюза – стъпка напред в дългия процес, в края на който Сараево се надява да стане пълноправен член на блока. ЕС оценява, че Босна, която подаде молбата си през февруари, е отбелязала значителен напредък.Съветът на ЕС нарежда на Европейската комисия да даде мнение за готовността на Сараево. На практика това означава, че в предстоящия период Босна и Херцеговина ще получи въпросник с няколко хиляди въпроса, на които трябва да отговори.Този процес, който трябва да установи дали страната заслужава статут на кандидат за членство, може да продължи неопределено време, но обикновено трае около година, отбелязва АП. На базата на отговорите Европейската комисия ще направи оценка на босненската икономика, на нивото на демокрация, върховенството на закона и човешките права и способността да спазва задълженията, свързани с членството.Едно от ключовите условия е изпълнението на решение от 2009 г. на Европейския съд за правата на човека, което задължава страната да разреши на етнически малцинства, като евреи и роми, да могат да кандидатстват за високи държавни позиции. Босна все още не е привела в действие това решение. Само сърби, бошняци и хървати могат да участват в състезания за подобни позиции и това продължава да е голяма пречка за членството на страната.


description: Предложенията за новите стари акцизи на цигарите

title: Дим зад кулисите

maintext:
© Велко Ангелов
Всичко това се случва, без да се представят сметки кой акциз е по-добър за бюджета.
Управляващите от всички политически партии до такава степен са свикнали да правят акцизни подаръци на местния цигарен производител, че дори когато се опитват да поправят грешките си в сметките, пак изглежда, че това е в услуга на "Булгартабак".Преди две години парламентът гласува акцизен календар по подобие на останалите европейски страни, според който всички цигари щяха да поскъпват с 20 стотинки годишно до 2018 г. През 2015 г. акцизът беше рязко променен, така че скъпите вносни цигари да поскъпват повече.Тогава депутатите се мотивираха, че правят всичко в името на бедните пушачи. Сега финансовото министерство, по чиито предложения бяха гласувани двата предни календара, връща онзи от 2014. Объркахте ли се? И ние.Даже да оставим настрани липсата на каквато и да било стабилност и предвидимост на пазар за 2.6 млрд. лв., който носи значителна част от приходите в държавата, всичко това се случва, без да се представят сметки кой акциз е по-добър за бюджета.Единственият мотив е чужда компания да не разбива пазара, като продава евтино. И звучи, меко казано, недостоверно, което пък поставя съмнения за нови задкулисни договорки.Факт е, че миналата година големите концерни решиха да формират такива цени, че пазарният дял на "Булгартабак" падна и той не успя да се възползва от подаръка на властта.Но да се оправдава една иначе правилна стъпка с усилията на властта да помогне на близките си компании, пак убива конкуренцията и е трагичен жест.


description: Въпроси и отговори за дигиталната идентификация, която трябва да влезе в сила в следващите две години

title: Как ще работи електронното ЕГН

maintext:
© shutterstock
Някои нации вероятно ще стъпят на други планети, докато из катакомбите на българската администрация лелки все още бутат колички от супермаркет, пълни с прашасали папки. Може да звучи смешно, но е съвсем реална перспектива. След повече от десет години експерименти за въвеждане на електронно управление, чийто резултат е минимален, не е трудно да си обясним защо.В последните няколко месеца държавата все пак положи някакви усилия горната шега да не стане 100% реалност. През пролетта парламентът прие Закона за електронното управление и Закона за електронната идентификация и макар записаните в тях добри намерения да са с хоризонт от няколко години, миналата седмица Министерският съвет направи една немалка стъпка към заветната е-цел. Държавата прие правила за това как трябва да изглежда системата за електронни ЕГН-та и идентификация в интернет, която трябва да заработи до около година и половина. Ето и отговорите на по-важните въпроси около нея:Електронният идентификатор е поредица от числа и букви, чиято функция е подобна на електронно ЕГН. Той ще дава възможност на институциите да удостоверят, че човекът, който иска дадено удостоверение или услуга в интернет, наистина е този, за когото се представя. Системата ще работи най-общо по следния начин: електронното ЕГН ще бъде записано в удостоверение за електронна идентичност, което всеки ще може да получи на стандартна пластмасова карта (подобна на банковите карти), на USB, а вероятно и като част от личната си карта. Въпросното удостоверение на практика е компютърна папка, която съдържа електронното ЕГН и срок на валидност, така че при нужда (например ако бъде откраднат или изгубен) електронният идентификатор да бъде спиран. Единственият начин някой да открадне чужда електронна идентичност е да притежава и картата и пин кода на нейния собственик, който от своя страна да не е уведомил, че е жертва на посегателство.Чиповете за е-идентификация, които се намират върху карти, ще трябва да се използват заедно с четец, който ще струва около 15 лв. По план те ще могат да се използват и чрез мобилен телефон с NFC система (от англ. - near field communication или стандарт за установяване на връзка между две електронни устройства, бел.авт.) При втория вариант цената на електронния идентификатор ще зависи само от цената на пластмасовата карта - не повече от няколко лева.Дали електронните идентификатори ще станат част от личните документи, зависи от промени в Закона за българските лични документи, които в момента са пред второ четене в Народното събрание. Засега в текста е записано, че чиповете стават част от личните карти, "освен ако гражданинът не заяви друго". Ако депутатите не променят закона, преди да го приемат, електронните ЕГН-та трябва да навлязат масово при следващата смяна на документи.Електронната идентификация ще работи по сходен начин с Facebook входа, който в момента се използва в различни уебсайтове. Когато гражданинът Х реши да си издаде справка или удостоверение от Националната агенция по приходите (НАП) например, съответният сайт ще има вход с електронна идентификация. Той ще препраща към системата на МВР, която ще проверява дали това наистина е гражданинът Х, а след това ще го "допуска" до съответната услуга. По този начин ще могат да се използват "справочни електронни услуги – проверка на здравно досие, здравноосигурителен статус, задължения към държавата, връчени от държавни органи електронни документи", обяснява съветникът към администрацията на Министерския съвет Божидар Божанов. Чрез електронното ЕГН ще могат да се заявяват електронни услуги, които не изискват подпис.На отделен сайт всеки ще може да проверява кога и от кого е била проверявана информацията за електронното му ЕГН, както и да вижда каква информация за него се съдържа в различните държавни регистри - например ГРАО или кадастър. През същия сайт ще може да се именуват или спират удостоверенията за електронна идентичност (ако гражданинът има повече от едно - например в личната си карта и на USB носител). Удостоверението за електронна идентичност ще може да се използва вместо сегашните системи за електронни услуги - например ПИК номерата в НАП, въпреки че те вероятно също ще продължат да съществуват.Електронната идентификация, която ще може да се използва и от българските граждани в чужбина, ще е и сигурен начин за електронно гласуване.През 2017 г. трябва да започне изграждането и на "регистър на овластяванията", който ще замени нуждата от нотариално заверени пълномощни. Така през 2019 г. трябва всеки с електронно ЕГН и електронен подпис да създава и прекратява пълномощни изцяло онлайн.Системата за електронна идентификация ще бъде с отворен код, така че всеки интернет бизнес - например банки или електронни магазини, ще може да интегрира такъв вид "акаунти" в услугите си. Въпросните външни доставчици обаче няма да боравят с истинския електронен идентификатор на гражданина, а със "секторен идентификатор", който ще се генерира за всеки отделен търговец и от който няма да може да се достигне до оригиналния идентификатор.Електронната идентичност е като документ за самоличност - удостоверява кой е даден човек в интернет. Електронният подпис се използва за "волеизявление" или потвърждение на факти, записани в някой документ. "Чрез електронния подпис се гарантират няколко неща за електронните документи - например кой е авторът на подписа и че документът не е бил променян, след като е бил подписан. Когато някой е подписал нещо, значи се е съгласил с него и не може впоследствие да отрече, че го е подписал", уточнява Божидар Божанов. Объркването между двете идва от факта, че досега електронните подписи се използваха и за двете цели.С навлизането на новата система държавата ще издава удостоверенията за електронна идентичност, докато частните оператори ("Борика - Банксервиз", "Информационно обслужване", "Инфонотари", "ЕвроТръст", СЕП) ще продължат да издават електронни подписи. Електронното ЕГН обаче има еднократна такса за издаване (или ще идва безплатно с личните карти), докато за електронния подпис всяка година се плаща и за поддръжка.Системата за електронна идентификация все още не е изградена, но до дни в МВР трябва да започне обществено обсъждане на техническите й спецификации. Целият проект ще струва 19 млн. лв., които ще дойдат от Оперативна програма "Добро управление" и фонд "Вътрешна сигурност" на МВР. С тях ще бъдат закупени хардуерът и софтуерът за издаване и поддържане на е-идентификацията, както и първоначално количество карти. Ще бъде създадена и системата за "държавен имейл", чрез която всеки гражданин с електронно ЕГН ще може да използва "електронно връчване" на документи, както и основния портал за управление на електронните ЕГН-та. Ако всичко върви по план и няма забавяния и обжалвания на процедурите (което рядко се случва при такива проекти), първите чипове може да бъдат издадени в края на следващата година. Първоначално те ще покриват най-вече хората, които вече използват електронен подпис. Колко бързо ще се разпространят и колко масово ще се използват зависи от това дали ще станат част от личните карти.Удостоверенията за електронна идентичност ще се издават се от МВР, но могат да се поръчват както в паспортните служби, така и в консулствата в чужбина, а най-вероятно и чрез доставчиците на електронни подписи и други частни фирми, които проявят интерес. Предоставянето на електронна идентификация ще става на практика веднага, когато гражданинът го заяви.Системи за електронна идентификация има в държави като Естония, Австрия, Испания, Словакия и Германия. Според европейското законодателство всяка от тези национални системи ще трябва да се интегрира и към "трансгранична идентификация". Така, на теория, български гражданин ще може да използва държавни или общински електронни услуги например в Австрия, като се идентифицира с българското си електронно ЕГН. Според кабинета на зам. министър председателя по електронното управление Румяна Бъчварова бъдещата българска система ще бъде съвместима с европейските регламенти и готова за интеграция.


description: Процедурата за инвестиционния заем за над 24.3 млн. лв. продължава

title: ОББ и SG Eкспресбанк отпускат 28 млн. лв. оборотен кредит на "Мини Марица-изток"

maintext:
Средствата за инвестиционния кредит са необходими за съфинансиране на двата многокофови роторни багера
© ГЕОРГИ КОЖУХАРОВ
30 млн. евро инвестиционен план има компанията.
След няколко опита да осигури външно финансиране държавната "Мини Марица-изток" все пак успя да намери банки, които да й отпуснат кредит в размер на 28 млн. лв. за оборотни средства. За оборотния кредит минното дружество е класирало на първо място ОББ и Сосиете женерал Експресбанк, които ще осигурят общо 28 млн. лв. под формата на овърдрафт, става ясно от публикуваното решение. По-голямата част от кредита – 20 млн. лв. ще бъде отпусната от Сосиете женерал Експресбанк и с тях ще се покриват задълженията към персонала, данъци и осигуровки. Останалите 8 млн. лв., които ще бъдат осигурени от ОББ, са за текущи плащания и задължения към доставчици. Договорите с двете банки обаче все още не са подписани, поради което от "Мини Марица-изток" отказаха да дадат повече информация за цената на финансирането.Според условията на обявения конкурс срокът на погасяване е до 12 месеца, а наказателната лихва не трябва да е по-висока от основния лихвен процент плюс 10%.Процедурата за инвестиционен заем от 24.3 млн. лв. все още продължава тъй като чака одобрението на Български енергиен холдинг (БЕХ), коментираха от "Мини Марица изток". От там не обясниха какво точно одобрение чакат, след като холдингът вече е разрешил да се обяви конкурс за този заем, с които минното дружество трябва да съфинансира двата многокофови роторни багера, които са необходими за нови разкривки на въглища и са най-голямата инвестиция в тежко минно оборудване в последните 26 години. Договорът за двата багера беше подписан през май на официално събитие, на което присъстваха много представители на управляващите.Половината от средствата за тази инвестиция ще бъдат осигурени от Европейската банка за възстановяване и развитие (ЕБВР) като грант от фонд "Козлодуй", по който се отпускат средства като компенсация за спрените реактори на атомната централа. Доставчик на роторните багери е консорциум между полската фирма ФАМУР и "Българска енергетика", собственост на Николай Златев и Николай Райчев. По данни на "Мини Марица-изток" общата стойност на инвестицията е 30 млн. евро.Досега "Мини Марица-изток" направи три опита да намери финансиране, след като първата процедура беше прекратена в началото на юли заради непълни условия към кандидатите. Повторното й обявяване отново удари на камък, тъй като заради недостатъчен брой от пет кандидата сроковете на процедурата трябваше да бъдат удължени.Ползването на кредитни линии за оборотни средства е обичайна практика на дружеството. В момента то има общо 3 такива кредитни линии на обща стойност 40 млн. лв., които обаче изтичат на 30 септември тази година, което е една от причините да се търси подписването на нов договор. Другата причина за използването на банкови средства е, че поради сезонността на работата и по-ниския добив през пролетта и есента се налага използването на оборотно финансиране, което да обезпечи разплащанията през тези периоди.Финансовото състояние на компанията също може да е фактор за слабия интерес на банките. Към средата на годината дружеството отчете загуба от 18.368 млн. лв. при брутна печалба за първото тримесечие от 10.7 млн. лв. От отчета на компанията става ясно, че загубата се дължи на по-ниските с 35.9 млн. лв. приходи на годишна база и увеличението на разходите за материали и външни услуги. Все пак трябва да се отчете, че компанията получи забавени задължения от 356 млн. лв. от двете американски централи ТЕЦ "AES Гълъбово" и ТЕЦ "КонтурГлобал Марица-изток 3", които помогнаха на дружеството да покрие голяма част от натрупаните си дългове.


description: Засега сигналите са по-скоро, че Иран и Саудитска Арабия няма да стигнат до съгласие

title: ОПЕК търси сделка за цените на петрола

maintext:
Срещата на ОПЕК в Алжир е неформална и едва ли ще се стигне до решения.
© HEINZ-PETER BADER
Ирак и Иран искат по-големи квоти за производство на петрол, Саудитска Арабия е против тях.
Русия не се готви да замразява добива
Министърът на енергетиката Александър Новак ще разговаря с ОПЕК в Алжир за намаляване на добивите, но в Русия няма признаци да се подготвя координирана акция. Напротив, петте компании, добиващи три четвърти от петрола, казват, че догодина ще увеличат производството средно с 1.6%, макар че през последните месеци отчетоха рекордно високи нива от около 11 млн. барела на ден. Това са Rosneft (около една трета от руския добив и с 20% дял на ВР), Lukoil, частната Surgut, държавната GazpromNeft и Tatneft. Путин може да им даде "настойчив съвет" да свият добива, но нито се е срещал с ръководителите на тези компании, нито енергийното министерство провежда с тях консултации по логистиката на подобна операция. Новак отхвърли спекулациите, че Москва може да се включи в споразумението на ОПЕК с 5% свиване на добива. Източник на Reuters от Rosneft казва, че "е невъзможно да има споразумение, никой не вярва никому и всички във и извън ОПЕК само увеличават производството".
Цените на суровия петрол се увеличиха в понеделник, след като енергийният министър на Алжир заяви в неделя, че са възможни всякакви опции за намаляване или замразяване на производството на петрол, на неформалната среща на Организацията на износителките на петрол (ОПЕК) тази седмица. Страните от организацията ще преговарят от понеделник до сряда именно в Алжир в опит да постигнат консенсус за стабилизиране на петролните пазари.Срещата на страните от ОПЕК обаче е неформална и е в кулоарите на друг енергиен форум, а през последните дни от Саудитска Арабия и Иран изпратиха сигнал, че промяна едва ли ще има, защото това ще са само консултации. В петък цените на петрола спаднаха при новината, че Рияд е изпратил през месеца на Техеран план за споразумение. Според четири източника на "Ройтерс" саудитците предложили да намалят добива си, ако в замяна иранците замразят своя на сегашното ниво от 3.6 млн. барела дневно. Саудитска Арабия добива напоследък средно около 10.6 млн. барела.Президентът Хасан Рохани е казвал, че право на Иран е да се върне на добив от 4 млн. барела дневно, колкото бе нивото преди международните санкции, отменени през януари.Двете страни спорят дори за това каква статистика да използват при определяне на добива за евентуалното му замразяване. Иран държи това да са официалните данни на правителствата, които се представят в централата на ОПЕК във Виена. Саудитска Арабия е за метод, добавящ и данни на вторични източници като консултанти и анализатори. При налагането на санкциите през 2012 г. Техеран съобщаваше за 3.7 млн. барела на ден, но анализатори на сектора казаха, че това е завишено с 800 000 барела.Намесва се и Ирак, друг от големите световни износители, където министърът на петрола Джабар Али ал Луаиби заяви в четвъртък, че подкрепя замразяването на добивите, но за своята страна предвижда 4.75-5 милиона барела на ден. През август добивът е бил около 4.6 млн. барела, т.е. Багдад разчита да получи квота със 150 - 400 хиляди барела повече. "Ирак бе лишаван десетилетия наред от естествения си пазарен дял заради войните, така че е нормално да работим за компенсация", обяви Ал Луаиби в специално изявление.При коментарите, че сделка е възможна още в следващите дни, цените тръгнаха с 4% нагоре, но скоро последва корекция при опровержението, че са нужни повече консултации. Сортът брент приключи в петък с 3.7% надолу до 45.89 долара за барел, а американският – с 4% до 44.48 долара.Възможно е това движение да е резултат и на играчи, които в края на седмицата прибират печалби, но е показателно, че това се случва на нива от около 45-46 долара за барел – далеч под цените, на които са проектирани бюджетите на много от 14-те страни от ОПЕК."Няма да излезем от тази среща с празни ръце", заяви алжирският енергиен министър Нуредин Бутерфа в неделя. Намирането на някакво решение на срещата е доста важно, предвид че малките страни - членки на ОПЕК, са разочаровани от враждите в петролния картел, а дори се чуват предупреждения, че може да се стигне до ново рухване на цените и дори разпадане на ОПЕК. Според Джонатан Барат, главен инвестиционен експерт от австралийската консултантска компания Ayers Alliance, това, че алжирският министър твърди, че ще има сделка, означава, че предложения за такава все още има на дневен ред. "Очаквам Алжир и Венецуела да оказват натиск за сделка, за тях е абсолютно задължително да вдигнат цената нагоре", добавя Барат пред Reuters.


description: С отделни изявления БСП и кандидътът им за президент Румен Радев се разграничиха от поругаването на знамената на Европейския съюз и на Атлантическия...

title: БСП и Румен Радев осъдиха поругаването на знамената на ЕС и НАТО на русофилски събор

maintext:
© Надежда Чипева
С отделни изявления БСП и кандидътът им за президент Румен Радев се разграничиха от поругаването на знамената на Европейския съюз и на Атлантическия алианс, извършено вчера по време на традиционния русофилски събор край яз. "Копринка", Казанлъшко. Група участници в събора ритуално стъпкаха знамената, а в социалните мрежи се появиха остри коментари, че на събора са говорили двама кандидат-президенти - Радев и Красимир Каракачанов (ПФ и "Атака"), но нито те, нито партийните им централи реагираха на това.Едва днес БСП и Радев осъдиха поругаването на европейски символи и се разграничиха от случилото се. "Подобни действия са провокация в разрез с идеята на подобно събитие за приятелство с Русия", пише в прессъобщението на БСП. Радев коментира във официалния Facebook профил на кампанията си, че е присъствал на събитието като гост и случаят се използва от политическите му опоненти за манипулативни внушения. "Русофилията не е еврофобия, нито привързаността към Европа предполага русофобия", добавя той.От кампанията на Каракачанов не са излезли с позиция по случая.


description: Допълнителен натиск върху цената оказаха очакванията ,че запасите в САЩ ще се повишат. Понижението в цената дойде след като в четвъртък тя се покачи...

title: Петролът поевтиня след възстановени доставки от Либия и Нигерия

maintext: Допълнителен натиск върху цената оказаха очакванията ,че запасите в САЩ ще се повишат. Понижението в цената дойде след като в четвъртък тя се покачи с 2.5%. В ранната търговия брент отстъпи с 0.5% до 46.38 долара за барел, а американския лек петрол с 0.6% до 43.66 долара. Двата сорта губят съответно 3.4 и 4.8% за цялата седмица. Цените на златото останаха стабилни след като апетитът за риск отслабна. Благородният метал се търгува за 1314.64 долара за тройунция.Информацията е актуална към 10.15 часа


description: Книжата се понижиха с 4,6%, след като Bloomberg съобщи, че Министерството на правосъдието в САЩ събира информация каква е най-високата възможна...

title: Акциите на Volkswagen достигнаха двумесечно дъно

maintext: Книжата се понижиха с 4,6%, след като Bloomberg съобщи, че Министерството на правосъдието в САЩ събира информация каква е най-високата възможна глоба, която може да наложи на производителя на коли. Агенцията се позовава на двама души, свързани с преговорите. Според източниците на изданието, правителството в САЩ и германската компания се стремят да достигнат споразумение до януари, когато в длъжност ще встъпи новата администрация на президента.


description: Банкерът пред ktbfiles.com и "Капитал"

title: Цветан Василев за БТК, обществените поръчки, "Булгартабак", Борисов, Пеевски и другите

maintext:
© Юлия Лазарова
През 2011 г. се случва приватизацията на 80% от Булгартабак. Официален купувач е дружество, регистрирано във Виена, собственост на VTB Capital и подразделение на руската банка ВТБ. По-късно на нейно място се появяват две фондации от Лихтенщайн. Реалните собственици са няколко групи български бизнесмени и ... политици, за които има бонуси затова, че "пускат" сделката."Малко известен е фактът, че началната идея беше аз и моята група да участваме в приватизацията на "Булгартабак" в консорциум с Korean Tоbacco. Недвусмислено ми беше подсказано, че така сделката няма да мине. Независимо, че аз имах консултантски договори с Rothschild в Париж. Тогава си платих консултантските договори и изоставих идеята, защото волята на Падишаха беше друга".Думите са на банкера Цветан Василев. За първи път той говори пред проекта "КТБ – какво се случи" и "Капитал". Кои са хората, замесени в сделката "Булгартабак", както и много други имена и факти от българския политически и бизнес живот, четете утре в неговия разказ.Първо на ktbfiles.com , а след това и в "Капитал".


description: "Уейверест" притежава свой производствен цех край Смолян

title: Българска компания започва производство на екипировка за водни спортове

maintext:
Марката Runawave ще дава възможност да се създава екипировка по мярка
[Уейверест]
Kомпанията е създадена в началото на 2014 г. с 10 000 лв. собствен капитал, чийто едноличен собственик и изпълнителен директор е Георги Маринов.
За "Капитал" Маринов коментира, че компанията му залага на възможността за персонификацията на костюмите - т.е. ушиване по мярка. Runawave ще е позиционирана в средния и високия ценови сегмент, като работи с висококачествени материали на пазара, които внася от Тайван. Същите влизат в производствения процес и на по-разпознаваемите марки, коментира още Маринов.
Маринов обясни, че по този начин работят и други компании в Европа, с които не се конкурират пряко.
Фокусът на компанията няма да е изцяло върху българския пазар - една от амбициите на Runawave е да развие пазари и в чужбина, като вече поддържа връзки с дистрибутори от Англия и Испания. Бизнесът с неопренови костюми е далеч от цикличен, тъй като водни спортове се практикуват целогодишно в различни части на света.
Собственият цех на толкова ранен етап в съществуването на компанията Маринов обяснява с поддържането на качество. Работниците са преминали през специално обучение, което да осигури изработката на продукта по разписаните от компанията стандарти, което е предимство пред работещите на ишлеме компании. Въпросните методи за работа Маринов очаква да получат сертификат за качество ISO през следващата година.
Българската компания "Уейверест" навлиза на пазара на екипировка за водните спортове със собствени неопренови костюми. Дебютът е след 3-годишни усилия, свързани с разработка на продукти под марката Runawave, които да могат да се конкурират с установените на пазара марки на големите производители.Освен размер по поръчка потребителят ще може да избира и начина, по който да изглежда моделът, като цвят, изображения и други. Runawave също така е ангажирала група от професионални спортисти, които предоставят регулярна оценка, която да спомогне за развитието на бранда.Производството на костюмите минава през две фази. Офисът на компанията в София се занимава с дизайна и физическото му оформяне. След като поръчката на клиента е изготвена, се преминава към ушиването на костюма. Компанията притежава производствен цех край Смолян, като в целия процес за заети около 20 души, част от които не са постоянни служители на "Уейверест", а са подизпълнители.Собственото производство, от друга страна, прави компанията по-гъвкава в изпълнението на поръчки, което е важно при обслужването на клиенти в чужбина. Освен това да притежаваш собствен екип е важно за бъдещето разширяване на портфолиото от продукти, обясни Маринов. Той не разкри стойността на инвестираните в компанията дотук средства.


description: Компанията "Ксела България" продава повече изолационни материали заради програмите за саниране

title: Производителят на тухлите Ytong предвижда повишение на приходите

maintext:
75% от производството на "Ксела България" са за българския пазар
© АНЕЛИЯ НИКОЛОВА
35 млн. евро
е инвестирала компанията от стъпването си в Бълария преди 22 години
На гребена на топлоизолирането
Този материал се използва за саниране на блокове с височина до 28 метра, както и за други видове изолация.
От "Ксела България" определят ефекта на Националната програма за енергийна ефективност и Програмата за енергийна ефективност на дома на Европейската банка за възстановяване и развитие като положителен върху бизнеса.
Топлоизолационните плочи освен за задоволяване на местното потребление се изнасят в още над 10 държави в Централна и Източна Европа. Въпреки това от "Ксела България" остават насочени предимно към българския пазар, където в момента реализират 75% от производството си.
Компанията има два завода в страната - в Добрич и София. Първият наскоро отпразнува десетгодишния си юбилей. В него се произвеждат 37% от клетъчния бетон у нас, а останалите количества идват от предприятието в столицата.
От стъпването си в България преди 22 годни "Ксела" е вложила общо над 35 млн. евро. Основни насоки са въвеждането на иновативни технологии в производството, повишаване на качеството на произвежданите материали и спазването на екологичните стандарти.
Фокусът на "Ксела" в следващите години ще падне върху материалите за жилищното строителство. Секторът отново тръгна нагоре заради по-ниските лихви в страната, които позволяват придобиването на жилище на по-ниска цена. Компанията ще разшири гамата си от продукти за строителството с готови елементи и други помощни материали, необходими при изграждането на еднофамилни къщи. Основна насока остават и облицовките за стени и други решения за топло- и звукоизолация на сградите.
Производителят на тухлите Ytong и други изолационни материали "Ксела България" очаква приходите на компанията да се повишават. За тази година от дружеството предвиждат 11% ръст на продажбите, а за следващата си поставят цел да нараснат с 15%. От 2013 г. постъпленията на компанията стагнираха, покачвайки се или спадайки с по-малко от процент. Към края на 2015 г. постъпленията от продажби достигнаха 15.58 млн. лв. Крайният финансов резултат за същия период е негативен, като реализира загуба от 4.16 млн. лв., свивайки тази от предишни периоди.Основните продукти на "Ксела България" са топлоизолационните плочи по технологията Multipor и клетъчният бетон, към който спада производството на известните тухли Ytong. Извън рамките на Германия групата на Xella произвежда първите единствено в България. Топлоизолационните плочи отговарят за 15% от приходите (около 2.34 млн. лв. за миналата година), коментираха за "Капитал" от компанията."Определено се наблюдава повишено търсене на нашите продукти, предназначени за обновяване на съществуващи сгради. Очакваме нови реализации, свързани с програмите за енергийна ефективност, в размер на около 10%", посочват от компанията. По-голямото търсене у нас в резултат на програмите е и в основата на прогнозата за повишаване на приходите в следващите години."През следващите години групата Xella ще продължи да влага средства в модернизиране и автоматизиране на производствените мощности в своите два завода. Планират се инвестиции в размер на 500 хил. лв. годишно. Очаква се увеличаване обема на производството на Multipor, което ще доведе до разкриване на нови работни места, но на този етап не бихме могли да дадем точна прогноза предвид динамичната икономическа среда в нашата страна и в Европа", коментира компанията бъдещето на инвестиционната си политика у нас.


description: Търсенето се е повишило в страни, в които валутата не е официална

title: Изследване отчита повече кредити в евро заради политиката на ЕЦБ

maintext:
© KAI PFAFFENBACH
Кредити зад граница
Деноминарaните в евро вземания на банките са нараснали значително през първото тримесечие на 2015 г., пише Bloomberg. За периода те са се покачили с 5.6%, спрямо 1.5% при другите чужди валути. Основните парични потоци са към развитите европейските икономики извън ЕС. Към новите пазарни икономики в Централна и Източна Европа повишението е по-малко главно заради високия им дял преди промените в монетарната политика.
Една от причините за внезапното нарастване е разхлабената монетарна политика. Евтините пари, които ЕЦБ излива всеки месец, преминават първо през банковата система. Централната банка изкупува държавните ценни книжа, а отскоро и корпоративни облигации от балансите на финансовите институции. За да постигнат доходност от ликвидните средства, банките се стремят да увеличат кредитирането, което отчасти обяснява ръста на деноминираните в евро заеми за контрагенти в трети страни.
Също така големите институционални инвеститори най-вероятно са опитали да хеджират вземанията си, което е покачило търсенето на заеми в евро за суапове и други операции на валутния пазар.
Програмата за количествени улеснения на Европейската централна банка (ЕЦБ) е довела до нови ефекти върху финансовата система. Изследване на Банката за международни разплащания отчита повишение на броя на вземанията, деноминирани в евро, на банките към длъжници извън еврозоната. Покачването е започнало през първото тримесечие на 2015 г., когато ЕЦБ оповести началото на улесненията.В обекта на исканията на банките попадат най-вече кредити към развити икономики извън еврозоната. Това показва, че монетарната политика на паричното обединение може да засегне и страните извън него. Изследването показва, че това става най-често, когато една банка в страна извън еврозоната предостави заем в евро на лице в друга страна, която също не е част от съюза. Движенията в курса на общата европейска валута в резултат от улесненията отразяват негативно на една от двете страни. Учените, подготвили изследването, призовават ЕЦБ да обръща повече внимание на този факт, когато взема решения за изменението на политиките си.Друго обяснение учените намират в обезценяването на еврото. Поевтиняването на валутата понижава и относителната цена на предишни заеми, деноминирани в него. Това от своя страна подобрява финансовото състояние на дружествата длъжници. Ефектът е повишаване на нетната стойност на компаниите, която се изразява в разликата между активите им и лихвоносния им дълг. Обезценяването на задълженията на баланса пък дава възможност на длъжника да привлече дори повече финансиране, защото компанията става относително по-състоятелна.


description: Споразумението дойде изненадващо за пазарите, след като сигналите бяха за отдалечаване от договорка. В резултат брент поскъпна с 6% до почти 48.5...

title: Петролът поскъпна след сделка за намаляване на добивите в ОПЕК

maintext: Споразумението дойде изненадващо за пазарите, след като сигналите бяха за отдалечаване от договорка. В резултат брент поскъпна с 6% до почти 48.5 долара за барел, а американския WTI се търгува за 47 долара. Страните членки са се разбрали общият добив ще е 32.5-33 млн. барела на ден при около 33.24 млн. барела. Това трябва и да елиминира излишъка на пазара от 400 хил. барела на ден и да подкрепи цените. Това е първото споразумение от 8 години насам.


description: Великобритания рискува да напусне ЕС без споразумение за достъп до единния пазар

title: Европейският бизнес дава малка подкрепа на Лондон в преговорите за Brexit

maintext:
© Reuters
оворител на британското финансово министерство заявява: "Нашата позиция е абсолютно ясна. Искаме най-добрата сделка за търговия на стоки и услуги." По думите на висши правителствени представители в интерес на европейските компании е да позволят изключение за британския финансов център от общите правила на ЕС.
Над 20 европейски бизнес асоциации и компании, интервюирани от Reuters, заявяват, че подкрепят позицията на правителствата си, че британският банков сектор може да има достъп до пазара на ЕС след Brexit, само ако страната спазва правилата на блока.Великобритания иска търговска сделка, която да дава на Лондонското сити достъп до клиенти от ЕС и същевременно правителството да ограничи имиграцията от съюза, което обаче е в противоречие с европейските правила. Представители на британския кабинет казват, че очакват европейският бизнес да подкрепи тази тяхна позиция, тъй като той се нуждае от достъп до финансовите услуги, осигурявани от Лондонското сити.Но интервюта с компании и търговски сдружения из Европа показват, че най-важното нещо за бизнес лидерите е поддържането на единен пазар с единен набор от правила, включващи четирите свободи – свободно движение на работници, капитали, стоки и услуги. Те са по-малко загрижени от това да загубят достъп до Лондонското сити.Компании като Deutsche Post, Daimler and Fiat Chrysler твърдят, че не виждат значително затруднение за дейността си, ако Лондонското сити загуби свободния си достъп до пазара на ЕС. "Заемаме много ясна позиция, че интегритетът на четирите свободи трябва да се спазва и не трябва да има избиране само на някои свободи", казват от BusinessEurope, клон на най-голямата бизнес федерация в ЕС.Този конфликт между различните позиции дава ясна представа за трудностите, пред които ще бъдат изправени Великобритания и ЕС в предстоящите преговори за Brexit. Според анализаторите и двете страни имат ограничено място за маневри.Великобритания изнася повече финансови услуги от всяка друга страна и е база на най-много централи на компании за финансови услуги. Но според някои анализатори прекалено самоуверената позиция на Лондон рискува страната да напусне ЕС без споразумение за достъп до единния пазар.Европейски бизнес групи посочват, че извличат ползи от свободната търговия с Лондонското сити, и признават, че преместването на финансовия център във Франкфурт или Париж може да вдигне разходите. Но все пак според тях проблемите са решими, а някои бизнеси може въобще да не изпитат негативи.Reuters се свързва с над 100 от най-големите компании на континента и им задава въпроса дали са готови да лобират за специална сделка за Великобритания. Повечето от отговорилите казват, че няма да се намесват в дебата, но не са притеснени, че споразумение, отрязващо достъпа на Лондонското сити, би се отразило значително на техния бизнес. Компаниите обаче се тревожат, че ако на Обединеното кралство се позволи достъп до пазара на ЕС, без да спазва и четирите свободи, това ще създаде опасен прецедент.Междувременно Sunday Telegraph пише, че Великобритания възнамерява да стане независим член на Световната търговска организация, когато напусне ЕС. Това се очаква да бъде обявено от търговското министерство през седмицата. Целта е страната да може да договаря свои собствени търговски сделки извън съюза. Независимото членство в Световната търговска организация ще включва напускането на митническия съюз на ЕС от Обединеното кралство, което досега правителството отказва да каже дали възнамерява да направи.


description: Въпреки, че конституционният съд на Босна и Херцеговина обяви предварително референдума в неделя за незаконен, той се проведе и 99,8 % от гласувалите...

title: Босненските сърби подкрепиха честването на деня на Република Сръбска в референдум

maintext: Въпреки, че конституционният съд на Босна и Херцеговина обяви предварително референдума в неделя за незаконен, той се проведе и 99,8 % от гласувалите подкрепиха празнуването на годишния "държавен" празник на Република Сръбска на 9 януари. Вотът може да се разглежда и като фиктивен референдум за независимост на населяваната от етнически сърби република от Босна и Херцеговина. Босненските мюсюлмани и хървати искаха забрана за честването на тази дата, тъй като тогава през 1992 г. сръбската територия се отдели от Босна, което доведе до тригодишна гражданска война.


description: Евродепутатът, лидер на либералния алианс ALDE и бивш премиер на Белгия обяви това в Twitter по-рано днес. Верхофстад е известен както със своето...

title: Европейският парламент назначи Ги Верхофстад да води преговорите за Brexit

maintext:
© Vincent Kessler
Евродепутатът, лидер на либералния алианс ALDE и бивш премиер на Белгия обяви това в Twitter по-рано днес. Верхофстад е известен както със своето ярко и, често, полемично присъствие в европарламента, така и със своята визия за федералното бъдеще на Европа. Той се яви като яростен критик на начина, по който се проведе референдума за Brexit , и заяви, че решението на британците трябва да доведе до "бърз и приятелски развод". Засега обаче новият британски премиер Тереза Мей не дава индикации, че страната ѝ има намерение скоро да активира член 50 на Лисабонския договор, който ще започне процеса по напускане на ЕС.


description: Нели Логофетова от Националната асоциация на децата и младите хора с диабет напусна заради несъгласие с работата на фонда през последните месеци

title: Поредна оставка в обществения съвет на фонда за лечение на деца

maintext:
Министерството на здравеопазването не е коментирало нито оставките на членовете на обществения съвет, нито изнесените от тях сигнали за нарушения в работата на фонда.
© ГЕОРГИ КОЖУХАРОВ
Един лекар, двама представители на неправителствения сектор, един на медиите и един на пациентска организация. Това са напусналите обществения съвет на Център "Фонд за лечение на деца" (ЦФЛД) само за една седмица. След националния консултант по детски болести доц. Анелия Буева, Десислава Хурмузова от "Спаси, дари на...", Красимира Величкова от Българския дарителски форум и Милена Златкова от радио "Витоша" в сряда своята молба за освобождаване подаде и Нели Логофетова от Националната асоциация на децата и младите хора с диабет. Основният мотив и на петима членове е един - през последните месеци фондът не работи в полза на болните деца и техните родители.Проблемите в работата на фонда за лечение на деца започнаха с показната акция на ГДБОП и специализираната прокуратура в края на април, когато почти целият екип на звеното беше арестуван по подозрения за корупция, които впоследствие не се потвърдиха. Новият директор проф. Владимир Пилософ и Министерството на здравеопазването подготвиха нов правилник за дейността на фонда , който допълнително усложни процеса по отпускане на средства за лечение на деца. Междувременно родители започнаха да сигнализират за бавно движение на документите им и влошена комуникация с екипа на фонда. Беше организирана и първата голяма дарителска кампания - за 4-годишно дете с тежко онкологично заболяване, чиито родители получиха отказ за финансиране."Не мога да бъда мълчалив свидетел на разрушаването на нещо, което преди е работело", коментира пред "Капитал Daily" Нели Логофетова. Тя се присъедини към сигналите за нарушения, които и напусналите преди нея членове на обществения съвет изнесоха. Основното им притеснение е, че в последно време протоколите от заседанията на съвета са с невярно съдържание и се стига до ситуации, в които съветът е гласувал одобрение за отпускане на финансиране на лечение, но в протокола стои отказ. "Участието ми в такива заседания е формално", категорична е Логофетова."Не е нормално да има 200 чакащи заявления", допълни тя и припомни, че сайтът на фонда вече не дава пълна информация и няма прозрачност за родителите на кандидатствалите за лечение деца. Тя изрази несъгласие и с това, че "фондът се превръща в детска здравна каса", като финансира повече лечение в България (основно под формата на заплащане за медицински изделия), отколкото в чужбина - нещо, за което някои от членовете на съвета сигнализират от отдавна. Родители пък отново са натоварени с това да търсят оферти за лечението на своите деца, както и места за престой в чужди държави - все задачи от отговорностите на фонда.Междувременно Министерството на здравеопазването не е коментирало нито оставките на членовете на обществения съвет, нито изнесените от тях сигнали за нарушения в работата на фонда. Пресцентърът на ведомството разпространи в сряда единствено позиция на част от останалите в съвета членове, които изразяват "категорична подкрепа на ръководството на ЦФЛД и лично на неговия директор проф. Пилософ".Повече по темата очаквайте в новия брой на "Капитал" в събота и в петък на capital.bg.


description: През 2013 г. холандецът Ото ван де Стийн се връща от фотографски тур в Норвегия, изгубил цялата си снимачна техника. За да събере мислите си, започва...

title: Delight: И да си сгънете кануто

maintext:
През 2013
г. холандецът Ото ван де Стийн се връща от фотографски тур в Норвегия, изгубил цялата си снимачна техника. За да събере мислите си, започва да си прави десетки хартиени корабчета. Тогава му хрумва идеята за сгъваемо кану.
Дългогодишен фен на този спорт, Ото решава, че така ще му бъде далеч по-лесно да го практикува, дори и в градска среда. А може да го превърне и в бизнес. След стотици книжни корабчета и десетки прототипи, разработвани съвместно с приятеля му инженер и също запален по каяците Томас Уейн, те създават Onak Canoe.
Благодарение на използваните високотехнологични материали от последно поколение кануто тежи само 18 кг, но пък издържа на "борда" си до 220. И се сгъва и разгъва за десет минути. Скоро ще има и уебсайт, нещо като информационна мрежа за най-добрите (и градски) места за каране на кану, където да се обменя опит от запалените по този спорт.